הדי לאמאר

הדי לאמאר (באנגלית: ‏Hedy Lamarr‏Ⓘ‏; 9 בנובמבר 1914 – 19 בינואר 2000) הייתה ממציאה ושחקנית קולנוע אמריקאית יהודייה מומרת ילידת אוסטריה, שנודעה בזכות המצאותיה, ובהן פיתוח טכנולוגיית שידור גלי רדיו בדילוגי תדר, אך עיקר פרסומה היה ככוכבת בהוליווד. נולדה בשם הדוויג אווה מריה קיזלר (בגרמנית: Hedwig Eva Maria Kiesler) בווינה שבאוסטרו-הונגריה דאז, להורים יהודים ממוצא גליציאני והונגרי. עם זאת, אמה התנצרה לקתוליות, וכך גם גידלה אותה כנוצרייה. אביה היה בנקאי ואמה הייתה פסנתרנית קונצרטים. מגיל צעיר נהנתה לאמאר לחקור את החפצים שסביבה ורצתה להבין כיצד דברים פועלים, ואביה עודד אותה לחשיבה יצירתית ולסקרנות מדעית. כשהפכה לנערה בלט יופיה והיא החלה להתעניין במשחק. קיזלר התפרסמה בתחילת שנות ה-30 כשחקנית קולנוע. בהיותה בת 18, בשנת 1933, התפרסמה כאישה הראשונה שהופיעה בסרט "מהוגן" כשהיא חשופת חזה, בסרט הצ'כי "אקסטזה". הסרט עורר סערה ציבורית משום שהיה הראשון שהראה את פניה של אישה בעת אורגזמה, וכן עירום נשי. לימים טענה כי מעולם לא הסכימה להצטלם כשהיא חשופת חזה, ושסצנת העירום הקצרה הושגה במרמה על ידי כך שהבמאי רכש מצלמות מקרבות במיוחד. זמן קצר לאחר מכן פגשה את פרידריך מנדל, תעשיין נשק אוסטרופשיסט עשיר. השניים נישאו בקארלסקירכה כאשר מנדל היה בן 33 ולאמאר בת 18. לאמאר הפכה לאשת חברה ידועה ומבוקשת בווינה. לאחר נישואיהם רכש מנדל את כל עותקי הסרט "אקסטזה". מנדל היה מבכירי סוחרי הנשק באוסטריה ומקורב לגורמים במפלגה הנאצית, למרות שורשיו היהודיים. ביתם של קיזלר ומנדל הפך מוקד לביקורים של בכירי הפאשיסטים באירופה של שנות ה-30, בהם גם אדולף היטלר ובניטו מוסוליני. כך נחשפה קיזלר לסוגי הנשק והטכנולוגיות שהיו בידיהם. בשנת 1937, בהיותה בת 23, ברחה קיזלר לפריז והתגרשה מבעלה, שנהג להתעלל בה פיזית ורגשית. בפריז פגשה את ראש אולפני MGM לואי ב. מאייר, שבחר עבורה את שם הבמה "הדי לאמאר", על שם ברברה לה מאר, כוכבת הקולנוע האילם אשר מתה ב-1926 והפכה לכוכבת מפורסמת. הדי לאמאר הופיעה בסרטים רבים בבריטניה ובארצות הברית. תפקידה המפורסם ביותר היה גילום דמותה של דלילה באפוס הקולנועי של דה מיל "שמשון ודלילה" לאמאר הייתה אחת הנשים הראשונות שהעזו להפיק בעצמן סרטים בתעשיית הסרטים האמריקאית שנוהלה על ידי גברים. היא השקיעה את כל כספה בהפקת הסרט "Loves of Three Queens" מ–1954 בכיכובה, אבל קרסה כלכלית לאחר שלא מצאה חברה שתסכים להפיץ את הסרט בארצות הברית. לאחר מכן עברה התמוטטות עצבים, החלה טיפול אצל רופא מפוקפק שגרם לה להתמכר לתרופות, נעצרה לאחר שגנבה מחנות, ונפלה קורבן לסופרי צללים ששכנעו אותה לכתוב את האוטוביוגרפיה שלה אך הפכו את הספר לסנסציוני ורדוד, שלא הזכיר ולו במילה את ההמצאות והחידושים שלה. בשנות ה–40 לחייה החלה סדרה ארוכה במיוחד של ניתוחים פלסטיים, שבסופו של דבר השחיתו את מראה פניה. היא חדלה להיראות בציבור, וסירבה להיפגש אפילו עם בני משפחתה. לאמאר נפטרה בשנת 2000 בביתה שבפלורידה. על פי בקשתה, פיזר בנה הצעיר את אפר גופתה ביערות וינה שבמולדתה אוסטריה. בסך הכול הייתה לאמאר נשואה לשישה בעלים. היו לה שלושה ילדים: את בנה הראשון היא אימצה יחד עם בעלה השני, התסריטאי והמפיק ג'ין מרקלי. לאחר נישואיה לבעלה השלישי, השחקן ג'ון לודר, שאימץ את בנה, נולדו להם בן ובת. לאמאר התפרסמה גם בזכות חלקה, במשותף עם המלחין ג'ורג' אנתייל, ברישום פטנט על טכנולוגיית שידור גלי רדיו בדילוגי תדר. המוטיבציה להמצאתה הייתה שאמה של לאמאר שנמלטה מפני הכיבוש הנאצי, הגיעה ללונדון ותכננה לחצות את האוקיינוס האטלנטי כדי להתאחד עם בתה. לאמאר חשבה על דרך להפחית את הסיכונים הכרוכים במסע, דבר שהוביל להמצאה. הדי לאמאר וג’ורג’ אנת’יל עמלו על ההמצאה בסיוע מומחים במשך חצי שנה. אנתייל כתב בספרו שלאמאר לא הרגישה בנוח לחיות בנוחיות בהוליווד ולהרוויח הרבה כסף בזמן שהעולם מצוי במלחמה כה אכזרית. היא הציעה את שירותיה למועצת הממציאים הלאומית בוושינגטון הבירה כדי לעזור למאמץ המלחמתי, אך נדחתה ונאמר לה שהיא צריכה להשתמש בתהילה ובמראה הטוב שלה כדי לגייס אגרות מלחמה. בדצמבר 1940 שלחו לאמאר ואנתייל את תיאור המצאתם למועצה הלאומית להמצאות בוושינגטון ונעזרו בה כדי להכין פטנט. הפטנט “מערכת תקשורת סודית” נרשם ב-11 באוגוסט 1941 בשמם של Hedy Kaisler Markey (הדי הייתה נשואה אז לבעלה השלישי Markey) ו-George Antheil ועיקרו שימוש בדילוגי תדר לצורך הסתרת מידע אלחוטי, במיוחד לצורך הנחיית רדיו של טילי טורפדו ממטוסים. חיל הים האמריקאי זילזל בהמצאתה של מי שנחשבה כשחקנית קולנוע יפה ולא כמדענית. הוא עשה בה שימוש רק לאחר שתוקף הפטנט פג, בשנות ה-50, במערכות תקשורת צבאיות שהותקנו בספינות הצי האמריקאי. לכן לא זכתה על המצאתה בתמורה כספית. בהדרגה הטכנולוגיה חדרה גם לתקשורת האזרחית. כיום דילוגי תדר הם מרכיב חיוני כמעט בכל מערכות התקשורת האלחוטיות. המצאה זו הובילה, טכנולוגיה זו או דומה לה מונחת ביסודם של רבים מיישומי הרדיו המודרניים, בהם תקשורת סלולרית, בלוטות' ו-GPS. בשנת 1997 זכתה הדי לאמאר להכרה בינלאומית על תרומתה לתעשיית התקשורת האלחוטית וקיבלה אות הוקרה מארגון EFF המתמחה בשמירה על זכויות ממציאים. שווי המצאתה מוערך ב-30 מיליארד דולר. כשניהלה זוגיות עם הווארד יוז, טייס קולנוען ואיש עסקים שרצה לעצב את המטוסים המהירים בעולם, ביקרה במפעלים שלו, שוחחה עם המהנדסים ולאחר לימוד מעמיק שרטטה כנפיים אווירודינמיות. יוז יישם את תוכניותיה, דבר שהפך את מטוסיו למהירים יותר. לאמאר אף המציאה קפסולת קולה שנמסה במים, שמאפשרת לחיילים ופועלים הכנה עצמית של קולה, כיסא שמסתובב במקלחת ומחוצה לה, רמזור טוב יותר וצווארון כלבים ניאון. גם כשהייתה בשיא הקריירה שלה הקדישה לאמאר שעות רבות להמצאת המצאות ואהבה לחשוב על דרכים להפוך את העולם למקום טוב יותר. היא הייתה סקרנית מאוד וחיפשה באופן תמידי פתרונות לבעיות. אנתייל כתב עליה בספרו "כל מה שהיא רוצה זה להישאר כל היום בבית ולהמציא המצאות". למרות תחום עניין זה ושכלה החריף, התקשורת והציבור העדיפו להתמקד באלמנטים הסנסציוניים בחייה. ב-9 בנובמבר 2015 הופיע שרבוט גוגל על שמה של לאמאר. ב-2017 יצא סרט דוקומנטרי בשם "פצצה: סיפורה של הדי לאמאר" המשודר ביס דוקו. ב-2018 החלה הפקה הוליוודית ביוגרפית על אודות חייה, בגילומה של גל גדות. אסטרואיד 32730 Lamarr, שהתגלה ב-1951 על ידי קרל ריינמוט, נקרא על שמה. ההכרזה נעשתה באוגוסט 2019. Hedy Lamarr. "Ecstasy and me: my life as a woman". Bartholomew House, 1966 Barton, Ruth. "Hedy Lamarr: The Most Beautiful Woman in Film". Lexington: University of Kentucky Press, 2010. Rhodes, Richard. "Hedy's Folly: The Life and Breakthrough Inventions of Hedy Lamarr, the Most Beautiful Woman in the World". Doubleday, 2011. מדיה וקבצים בנושא הדי לאמאר בוויקישיתוף הדי לאמאר, במסד הנתונים הקולנועיים IMDb (באנגלית) הדי לאמאר, באתר "אידיבי", מאגר הידע העברי לקולנוע ישראלי ועולמי הדי לאמאר, באתר AllMovie (באנגלית) הדי לאמאר, באתר Rotten Tomatoes (באנגלית) הדי לאמאר, במסד הנתונים הקולנועיים KinoPoisk (ברוסית) הדי לאמאר, באתר MusicBrainz (באנגלית) הדי לאמאר, באתר Discogs (באנגלית) הסרט "אלג'יר" בכיכובה לצפייה חינם ביוטיוב אתר האינטרנט הרשמי של הדי לאמאר (באנגלית) נפטרה שחקנית הקולנוע הדי לאמאר, באתר וואלה, 20 בינואר 2000 עופר שמואלי, הדי לאמאר: כוכבת עבר שהגתה את המהפכה האלחוטית, באתר ynet, 26 בדצמבר 2004 אבי עבודי, החלוצה מהאי הבודד, באתר "האייל הקורא", 22 בפברואר 2006 ‏BioCast - אלף אישים באלף שניות: הדי לאמאר, באתר iCast‏, 9 ביוני 2011 נירית אנדרמן, האשה היפה בתבל, שפיתחה את הטכנולוגיה ששינתה את העולם, באתר הארץ, 13 ביולי 2017 איתי יעקב, הדי לאמאר, הפנים האמיתיות: כך הפכה היפה בנשים לפני צלקת, באתר Xnet‏, 9 באוגוסט 2018 הדי לאמאר,101 שנים להולדת הדי לאמאר - Google Doodle הדי לאמאר: הנערה, הטורפדו והסלולר, בבלוג philoshit ד"ר איתמר ברנר, עשרה דברים שלא ידעתם על הדי לאמאר, מגזין להיסטוריה סגולה ד"ר ימימה חובב, הכוכבת היהודייה שהמציאה טורפדו, מגזין להיסטוריה סגולה טליה לוין, ‏האתגר החדש של גל גדות: סיפור חייה הטראגי של הדי לאמאר, באתר onlife,‏ 6 באוגוסט 2019 הדי לאמאר, באתר "Find a Grave" (באנגלית) הדי לאמאר, באתר אנציקלופדיה בריטניקה (באנגלית) How Hedy Lamarr Invented WiFi, Google Arts & Culture, 2019 נועה ליברמן-פלשקס, יותר מסתם פרצוף יפה — הדי לאמאר אחראית לטכנולוגיה שמשמשת אותנו עד היום, באתר TheMarker‏, 7 במרץ 2024 Lawrence, Snezana (12 באפריל 2021). "Historical Notes: The Fantastic Lives of Hedy Lamarr". {{cite web}}: (עזרה) נירית אנדרמן, האשה היפה בתבל, שפיתחה את הטכנולוגיה ששינתה את העולם, באתר הארץ, 13 ביולי 2017 Guy Polat, הדי לאמאר: היא היתה ׳האישה היפה בתבל׳ וגם הממציאה של הבלוטות׳, באתר Trailblazing Women & LGBTQ Folks, ‏2022-05-13 רישום הפטנט Jessica Shortall, The Hollywood Starlet You Didn't Know Was An Inventor, Forbes (באנגלית) הדי לאמאר - שחקנית קולנוע זוהרת ומהנדסת רדיו מבריקה, באתר New-Tech OnLine, ‏2013-03-24 נירית אנדרמן, האשה היפה בתבל, שפיתחה את הטכנולוגיה ששינתה את העולם, באתר הארץ, 13 ביולי 2017 Hannah L. Miller, How Hedy Lamarr and Her Inventions Changed the World, Leaders.com, ‏2021-10-19 (באנגלית אמריקאית) Jessica Shortall, The Hollywood Starlet You Didn't Know Was An Inventor, Forbes (באנגלית) נירית אנדרמן, האשה היפה בתבל, שפיתחה את הטכנולוגיה ששינתה את העולם, באתר הארץ, 13 ביולי 2017 הסבר על ה"דודל" (שרבוט גוגל) שפרסמה גוגל לציון יום הולדתה ה-101 של הדי לאמאר, באתר מנוע החיפוש "גוגל" (באנגלית) גל גדות תגלם את הדי לאמאר בסדרה חדשה, באתר ynet, 7 באוגוסט 2018. "M.P.C. 115893" (PDF). minor planet center. 27 באוגוסט 2019. {{cite web}}: (עזרה)